Document ID: 31992R3695

Ir-Regolament tal-Kummissjoni (KEE) Nru 3695/92
tal-21 ta’ Diċembru 1992
li jemenda n-numru tal-kodiċi u d-deskrizzjonijiet ta’certi prodotti elenkati fir-Regolament tal-Kunsill (KEE) Nru 2358/71 dwar l-organizzazzjoni komuni fis-suq taż-żrieragħ.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta’ Frar 1979 dwar il-proċedura għall-aġġustament tan-nomenklatura tat-Tariffa Komuni Doganali użata għall-prodotti agrikoli [1], kif emendat bir-Regolament (KEE) Nru 3209/89 [2], u b’mod partikolari l-Artikolu 2(1) tiegħu,
Billi l-Anness li jinsab mar-Regolament tal-Kunsill (KEE) Nru 2358/71 [3], kif l-aħħar emendat bir-Regolament (KEE) Nru 1740/91 [4], jelenka b’mod partikolari numru kbir ta’ speci ta’ ħxejjex u legumi fil-kodici NM li kienu emendati bir-Regolament tal-Kummissjoni (KEE) Nru 2505/92 ta’ l-14 Lulju 1992 li jemenda l-Annessi I u II li jinsabu mar-Regolament tal-Kunsill (KEE) Nru 2658/87 dwar it-tariffa u nomenklatura statistika u dwar it-Tariffa Komuni Doganali [5]; billi r-Regolament (KEE) Nru 2358/71 għandu jiġi hekk adottat;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaż-żerriegħa,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2358/71 huwa emendat kif ġej:
1. fl-Artikolu 1, is-subintestaturi NM
07131011
u
07131019
huma sostitwiti bi:
"07131010 Piżelli (Pisum sativum) għaż-żriegħ"
2. dan l-Anness huwa sostitwit bl-Anness hawn mehmuż.
Artikolu 2
Dan ir-Regolament għandu jidħol fis-seħħ fl-1 ta’ Jannar 1993.
Dan ir-regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 Diċembru 1992.

Labels: 6